ઈન્સ્યુરન્સ રેગ્યુલેટરી એન્ડ ડેવલપમેન્ટ ઓથોરીટી ઓફ ઈન્ડીયા (ઈરડા) એ બહુ સ્પષ્ટ કર્યુ છે કે કોઈપણ વ્યક્તિ મેડીકલેઈમ લે ત્યારબાદ પણ તે જો અલ્જમેર, પાર્કીંસન્સ, એચઆઈવી, એઈડઝ, ઝાડાપણા કે તેવી કોઈ બિમારીનો ભોગ બને તો પણ તે મેડીકલેઈમમાં કવર થઈ જવો જોઈએ. પોલીસી ખરીદતા સમયે આ રોગ દર્શાવ્યા ન હતા તેથી તે કવર થતું નથી તેવી દલીલ કરી શકાય નહી. ઈરડાની વર્કીંગ ગ્રુપ દ્વારા આ પ્રકારના 17 દર્દોને આગળ ધરાયા છે જેમાં કીડનીના દર્દોનો પણ સમાવેશ થાય છે. પેનલે સજેશ કર્યુ છે કે વીમા પોલીસીમાં આ પ્રકારના ફેરફાર કરીને મેડીકલેઈમ લેનારને રાહત મળવી જોઈએ. આ પ્રકારના કેસમાં નોન ડીસ્કલોઝ કંડીશન જે હોય છે તેમાં પોલીસી આપનાર કંપનીએ જો આ પ્રકારના દર્દોને કવર ન કરવા હોય તો તેનો અગાઉથી પોલીસી ધારકની સંમતિ લેવી જરૂરી છે.